CELEX: 62013CN0641
Language: el
Date: 2013-12-04 00:00:00
Title: Υπόθεση C-641/13 P: Αναίρεση που άσκησε στις 4 Δεκεμβρίου 2013 το Βασίλειο της Ισπανίας κατά της αποφάσεως που εξέδωσε το Γενικό Δικαστήριο (πρώτο τμήμα τμήμα) στις 16 Σεπτεμβρίου 2013 στην υπόθεση T-2/07, Ισπανία κατά Επιτροπής

1.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 31/6
            
         Αναίρεση που άσκησε στις 4 Δεκεμβρίου 2013 το Βασίλειο της Ισπανίας κατά της αποφάσεως που εξέδωσε το Γενικό Δικαστήριο (πρώτο τμήμα τμήμα) στις 16 Σεπτεμβρίου 2013 στην υπόθεση T-2/07, Ισπανία κατά Επιτροπής
   (Υπόθεση C-641/13 P)
   2014/C 31/10
   Γλώσσα διαδικασίας: η ισπανική
   
      Διάδικοι
   
   
      Αναιρεσείον: Βασίλειο της Ισπανίας (εκπρόσωπος: A. Rubio González, agente)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα του αναιρεσείοντος
   
   Το αναιρεσείον ζητεί από το Δικαστήριο:
   
               —
            
            
               Να κάνει δεκτή την υπό κρίση αίτηση αναιρέσεως και να ακυρώσει μερικώς την απόφαση του Γενικού Δικαστηρίου της 16ης Σεπτεμβρίου 2013, στην υπόθεση T-2/07, Βασίλειο της Ισπανίας κατά Ευρωπαϊκής Επιτροπής,
            
         
               —
            
            
               Να ακυρώσει μερικώς κατά τα προεκτεθέντα την απόφαση C(2006) 5102 της Επιτροπής, της 20ής Οκτωβρίου 2006, περί μειώσεως της χρηματοδοτικής συνδρομής που χορηγήθηκε μέσω του Ταμείου Συνοχής στην ομάδα έργων αριθ. 2001.ES.16.C.PE.050 και αφορά την εξυγίανση της λεκάνης του Júcar (Ισπανία), καθόσον θεωρήθηκε ως παρατυπία η χρήση της εμπειρίας ως κριτηρίου αναθέσεως,
            
         
               —
            
            
               Να καταδικάσει την αντίδικο κατ’ αναίρεση στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   
      
         Πλάνη περί το δίκαιο καθόσον θεωρήθηκε ότι χρήση της εμπειρίας ως κριτηρίου αναθέσεως αντέβαινε στο άρθρο 30 της οδηγίας 93/37
      
       (1). Η εν λόγω διάταξη δεν απαγορεύει τη χρήση κριτηρίων σχετικών με την εμπειρία του υποψηφίου κατά την ανάθεση της συμβάσεως. Αντιθέτως, η εμπειρία του υποψηφίου μπορεί να συνεκτιμηθεί εφόσον πρόκειται περί κριτηρίου που δεν αποβλέπει στην αξιολόγηση της καταλληλότητας του υποψηφίου, διακρίνεται από την προϋπόθεση της φερεγγυότητας και αποβλέπει στην αξιολόγηση της πλέον συμφέρουσας από οικονομικής άποψης προσφοράς, καθότι σχετίζεται με το αντικείμενο της συμβάσεως και την ποιότητα της εκτελέσεώς της.
   
      (1)  Οδηγία 93/37/ΕΟΚ του Συμβουλίου, της 14ης Ιουνίου 1993, περί συντονισμού των διαδικασιών για τη σύναψη συμβάσεων δημοσίων έργων (ΕΕ L 199, σ. 54).